Page:Scott - Tales of my Landlord - 3rd series - 1819.djvu/107

Rh me a bonnie red gown to the boot o' that—a stake, and a chain, and a tar barrel, lass!—what think ye o' that for a propine?—for being up early and doun late for fourscore nights and mair wi' his dwining daughter. But he may keep it for his ain lady, cummers."

"I hae heard a sough," said Annie Winnie, "as if Lady Ashton was nae canny body."

"D'ye see her yonder," said Dame Gourlay, "as she prances on her grey gelding out at the kirk-yard?—there's mair o' utter deevilry in that woman, as brave and fair-fashioned as she rides yonder, than in a' the Scotch witches that ever flew by moonlight ower North-Berwick Law."

"What's that ye say about witches, ye damned hags?" said Johnnie Mortheugh; "are ye casting ye're cantraips in the very kirk-yard, to mischieve the bride and bridegroom? Get awa' hame, for if I tak my souple t'ye, I'll gar ye find the road faster than ye wad like."